____________________________________________________________

негізінде Технологиялар мен инновацияларды қолдау орталығын құру туралы

№ _____ КЕЛІСІМ 


   Астана қ.					               «____» _____________ 20___ ж.

Қазақстан Республикасы Әділет министрлігі Зияткерлік меншік құқығы комитетінің «Ұлттық зияткерлік меншік институты» республикалық мемлекеттік кәсіпорны атынан Жарғы негізінде әрекет ететін директор Ахметов Сабит Мейрамұлы, бір тараптан, және ____________________________________________ атынан ____________________________________________ негізінде әрекет ететін ____________________________________________, екінші тараптан, бұдан әрі «Тараптар» деп аталатындар, елдің зияткерлік меншік саласындағы әлеуетін дамыту, сондай-ақ зияткерлік меншік саласындағы мамандардың білім деңгейі мен оларды даярлау тиімділігін арттыру, өнертапқыштық қызметті ынталандыру мақсатында төмендегі Келісімді жасасты:


1. Келісімнің мәні

Келісімнің мәні:
· Қазақстан Республикасы Әділет министрлігі Зияткерлік меншік құқығы
комитетінің «Ұлттық зияткерлік меншік институты» РМК (бұдан әрі – ҰЗМИ) мен Дүниежүзілік зияткерлік меншік ұйымы (бұдан әрі – ДЗМҰ) арасындағы Қазақстан Республикасында Технологиялар мен инновацияларды қолдау орталықтарының ұлттық желісін құру жөніндегі өзара түсіністік туралы меморандумға сәйкес _______________________________________________ (бұдан әрі – Мекеме) негізінде Технологиялар мен инновацияларды қолдау орталығын (бұдан әрі – ТИҚО) құру және оның қызметін ұйымдастыру;
· зияткерлік қызмет нәтижелерін құқықтық қорғау және пайдалану мәселелері
бойынша білімді тарату тиімділігін арттыру;
· өнертабыстар мен пайдалы модельдерге берілетін өтінімдердің патенттік
тазалығын арттыру;
· өнертапқыштық қызметті ынталандыру;
· өнертапқыштық және инновациялық қызметті ақпараттық қамтамасыз ету
саласындағы іс-шаралар кешенін бірлесіп өткізу;
· зияткерлік қызмет нәтижелерін құқықтық қорғауға және пайдалануға
байланысты мәселелерді насихаттау әрі кеңінен таныту мақсатында инновациялық қызмет саласындағы конференцияларды, семинарларды және басқа да іс-шараларды бірлесіп өткізу.


2. Тараптардың міндеттері

  2.1. «ҰЗМИ» Қазақстан Республикасындағы ТИҚО ұлттық желісінің үйлестіруші органы болып табылады және келесі міндеттерді атқарады:
2.1.1. Зияткерлік қызмет нәтижелерін құқықтық қорғау және пайдалану мәселелері, сондай-ақ ТИҚО қызметінің бағыттары бойынша осы саладағы мамандарға, өнертапқыштар мен әзірлеушілерге арналған бірлескен конференцияларға, семинарларға, кеңестерге және басқа да іс-шараларға ҰЗМИ мен Мекеме қызметкерлерінің қатысуы арқылы зияткерлік меншік саласындағы білімді таратуға қажетті көмек көрсету;
2.1.2. Қазақстан Республикасындағы ТИҚО ұлттық желісінің қызметін ұйымдастыруды үйлестіру және оған жәрдемдесу;
2.1.3. Зияткерлік меншік нәтижелерін құқықтық қорғау және пайдалану саласында ТИҚО қызметкерлерінің біліктілігін арттыруды ұйымдастыру;
2.1.4. Мамандандырылған патенттік ақпаратқа ASPI (The Access to Specialized Patent Information) бағдарламасына қол жеткізуді қамтамасыз ету, сондай-ақ зияткерлік меншік саласындағы басқа да тегін ақпараттық ресурстардың ұсынылуына жәрдемдесу;
2.1.5. ТИҚО ұлттық желісінің қызметі мәселелері бойынша конференциялар, семинарлар, қосымша тренингтер мен кеңес беруді ұйымдастыру және өткізу;
2.1.6. Тегін көрсетілетін қызметтердің тізіміне сәйкес ТИҚО үшін жеке іс-шаралар жоспарын әзірлеу және енгізу;
2.1.7. eTISC арқылы ТИҚО-ның аймақтық және халықаралық желілерімен ынтымақтастықты және тәжірибе алмасуды қамтамасыз ету;
2.1.8. ДЗМҰ Академиясының қашықтан оқыту курстарына, сондай-ақ ҰЗМИ және ДЗМҰ ұйымдастыратын тегін халықаралық семинарлар мен вебинарларға тегін қатысуды қамтамасыз ету; 
2.1.9. Зияткерлік қызмет нәтижелеріне айрықша құқықты беру және оның қолданылуының жалпы мәселелері бойынша кеңес беру және ақпараттық қызметтер көрсету;
2.1.10. Есепті жылдан кейінгі жылдың 25 қаңтарына дейінгі мерзімде Қазақстан Республикасындағы ТИҚО ұлттық желісі қызметінің нәтижелері туралы жылдық есепті ДЗМҰ-ға ұсыну.

2.2. _____________________________________________ негізіндегі ТИҚО Қазақстан Республикасындағы ТИҚО ұлттық желісінің құрылымдық бөлімшесі болып табылады және келесі міндеттерді атқарады:
2.2.1. Зияткерлік қызмет нәтижелерін құқықтық қорғау және пайдалану мәселелерін қарастыратын ғылыми-практикалық конференциялар, семинарлар және басқа да іс-шаралар өткізу арқылы зияткерлік меншікті қорғау саласындағы білімді насихаттау және кеңінен таныту;
2.2.2. ДЗМҰ, ҰЗМИ және ТИҚО-ның ақпараттық өнімдері мен қызметтерін ілгерілетуге жәрдемдесу;
2.2.3. Зияткерлік меншік объектілерін құқықтық қорғаудың және патенттерді коммерцияландырудың артықшылықтарын түсіндіру арқылы өнертапқыштық қызметті ынталандыру; 
2.2.4. Қажет болған жағдайда ҰЗМИ-мен бірлесіп патенттік зерттеулерді кітапханалық-ақпараттық қамтамасыз етуді автоматтандыру жүйелерін әзірлеуге және пайдалануға, сондай-ақ жаңа қызметтер мен ТИҚО-ға арналған жеке іс-шаралар жоспарын әзірлеуге және енгізуге қатысу; 
2.2.5. ТИҚО қызметін ұйымдастырушылық және техникалық қамтамасыз етуді жүзеге асыру, оның ішінде:
- қажетті техникалық құралдарды, оның ішінде ақпараттық ресурстарға жедел қол жеткізу үшін сенімді интернет байланысы орнатылған кемінде бір дербес компьютерді, сондай-ақ ТИҚО құруға арналған ұйымдастыру техникасы жабдықтарының кешенін ұсыну;
- ТИҚО жұмысын ұйымдастыру үшін қажетті орын ұсыну;
- ТИҚО-ның жүктелген міндеттерді шешу үшін тиісті біліктілігі бар қызметкерлермен қамтамасыз ету;
2.2.6. ТИҚО қызметі аясында базалық деңгейден бастап  (2.2.6.1 және 2.2.6.2-тармақшалар) модульдік тәсіл негізінде көрсетілетін қызметтерді ұсыну, одан әрі жергілікті пайдаланушылардың қажеттіліктеріне сәйкес төменде көрсетілген қызметтердің кейбірін немесе барлығын тегін көрсету:
2.2.6.1. Өнертапқыштарға, жаңашылдар мен әзірлеушілерге жергілікті дерекқорларда сақталған жоғары сапалы техникалық ақпаратқа және тиісті қызметтерге қол жеткізуді ұсыну;
2.2.6.2. 2.2.6.1-тармақшада көрсетілген дерекқорлар бойынша патенттік зерттеулер жүргізу кезінде іздеу жүргізуге және техникалық ақпарат алуға көмек көрсету;
2.2.6.3. Дерекқорлар бойынша патенттік-ақпараттық іздеу жүргізуді үйрету;
2.2.6.4. Өнеркәсіптік меншік саласындағы заңнама, басқару қағидаттары мен стратегиясы, сондай-ақ технологияларды коммерцияландыру және маркетинг әдістері туралы жалпы ақпарат ұсыну;
2.2.6.5. Сұраныс бойынша іздеу жүргізу (жаңалық, техниканың белгілі деңгейі және құқықтардың бұзылуы) мәселелері жөнінде мамандардан кеңес алу мүмкіндігі туралы хабардар ету;
2.2.6.6. Технологияның даму деңгейін бақылау бойынша мамандардан кеңес алу мүмкіндігі туралы хабардар ету;
2.2.6.7. Зияткерлік меншік объектілеріне құқықтарды беру және лицензиялау мәселелері бойынша негізгі ұсыныстар беру;
2.2.7. Мекеменің басылымдарында ДЗМҰ, ҰЗМИ және ТИҚО қызметі туралы жалпы ақпарат ұсыну;
2.2.8. ТИҚО-мен тиісті келісімдер жасасу мақсатында өңірдегі инновациялық қызмет субъектілерін ҰЗМИ көрсететін қызметтер және ТИҚО қызметінің бағыттары бойынша көрсетілетін қызметтер туралы хабардар ету;
2.2.9. ТИҚО қызметкерлерінің ДЗМҰ Академиясының қашықтан оқыту курстарына, сондай-ақ ДЗМҰ вебинарларына және ДЗМҰ мен ҰЗМИ ұйымдастыратын халықаралық семинарлар мен конференцияларға қатысуын қамтамасыз ету;
2.2.10. ТИҚО қызметінің бағыттары бойынша атқарылған жұмыстар туралы жартыжылдық және жыл қорытындылары бойынша есептің жедел ұсынылуын қамтамасыз ету.


3. Қосымша талаптар

Осы келісімде көзделген жұмыстар шеңберінде:
3.1. Тараптар осы Келісімде көрсетілген кез келген мәселені шешуді жеделдету мақсатында байланыс тұлғаларын тағайындайды;
3.2. Тараптар осы Келісімнің орындалуына әсер ететін барлық елеулі өзгерістер туралы бір-бірін уақтылы хабардар етеді;
3.3. Осы Келісімнің ажырамас бөлігі болып табылатын осы Келісімді жасасуға қатысқан Тараптардың екі жақты келісімі бойынша хаттама жасау арқылы, өзгертілуі немесе бұзылуы мүмкін;
3.4. Егер Тараптардың бірі осы Келісімнің талаптарын бұзған жағдайда, екінші Тарап бұзушы Тарапқа бұзушылықты жоюды талап ететін хабарлама (хат) жіберуі тиіс. Егер бұл талап хабарламада көрсетілген мерзімде орындалмаса, екінші Тарап тиісті хабарлама жіберу арқылы біржақты тәртіппен Келісімнен бас тартуға құқылы. Келісім аталған хабарламаны алған сәттен бастап тоқтатылады;
3.5. Келісім қол қойылған күннен бастап күшіне енеді және қол қойылған күннен бастап он жыл бойы жарамды;
3.6. Келісімді бұзу туралы шешім қабылдаған Тарап бұл жөнінде екінші Тарапты Келісім бұзылатын күнге дейін кемінде үш ай бұрын ресми хат арқылы хабарлауы тиіс;
3.7. Келісім екі данада жасалды, әрқайсысының күші бірдей, әр Тарап үшін бір данадан.

